《戊戌冬至南郊礼成庆成宴乐章四十九首 其二十八 滚绣毬》
明代·陆深

五云车，度九重。利见飞龙。耀衮章，火藻华虫。击虎敔考，凫钟鼍章逄逄。

八珍列，九鼎丰隆。尧眉扬彩舜重瞳。万国咸熙四海雍。

齐歌颂，圣德神功。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。